左僕射相國冀公東齋幽居
作者：岑參
朝代：唐

paragraphs: 丞相百僚長，兩朝居此官。
成功雲雷際，翊聖天地安。
不矜南宮貴，祗向東山看。
宅占鳳城勝，牕中雲嶺寬。
午時松軒夕，六月藤齋寒。
玉珮罥女蘿，金印耀牡丹。
山蟬上衣桁，野鼠緣藥盤。
有時披道書，竟日不著冠。
幸得趨省闈，常欣在門闌。
何當復持衡，短翮期風[摶]。